हालिया समय में ऑस्ट्रेलिया आधारित संस्था वॉक फ्री फाइंडेशन ने आकलन किया है कि 2016 में दुनिया में गुलामों-सा जीवन जी रहे व्यक्तियों की संख्या चार करोड़ अठावन लाख है। यह भी ज्ञात रहे कि इस संगठन के अनुसार यह संख्या बढ़ोतरी पर है। 2014 में इस संस्था ने गुलामों-सा जीवन जी रहे व्यक्तियों की संख्या तीन करोड़ अठावन लाख आँकी थी। रिपोर्ट के अनुसार गुलाम आबादी कई देशों में पाई जाती है, लेकिन इस गुलाम आबादी के सबसे ज्यादा लोग भारत देश में रहते हैं (एक करोड़ अस्सी लाख)। आधुनिक गुलामी के सभी रूप भारत में मौजूद हैं - बँधुआ मजदूरी, जबरन बाल श्रम, वाणिज्यिक यौन शोषण, जबरन भीख मँगवाना, गैर-राज्य सशस्त्र समूहों में जबरदस्ती भर्ती, जबरन शादी आदि। रिपोर्ट कहती है कि भारत में ग़ुलाम श्रम का उपयोग निर्माण, वेश्यावृत्ति, मछली पकड़ने और विनिर्माण उद्योगों के साथ-साथ घरेलू नौकर और जबरन भीख मँगवाने के लिए किया जाता है। रिपोर्ट ने पाया कि भारत में देश के ईंट बनाने के कारोबार में (भट्टा उद्योग में) सबसे ज्यादा गुलाम आबादी है। देश की जनसंख्या वृद्धि और बुनियादी ढाँचे के सुधार तथा आवासों के लिए बढ़ती माँग के चलते इन 'खून से लिपटी ईंटों' की माँग में कोई कमी नहीं आ रही है।